Forslag til RÅDETS BESLUTNING om bemyndigelse af Italien til at anvende en differentieret punktafgiftssats for brændstoffer med indhold af biodiesel i overensstemmelse med proceduren i artikel 8, stk. 4, i direktiv 92/81/EØF

(forelagt af Kommissionen)

BEGRUNDELSE

1. Fremsættelse af anmodningen

Ved brev af 23. april 2001 indgav de italienske myndigheder i overensstemmelse med artikel 8, stk. 4, i direktiv 92/81/EØF [1] anmodning om bemyndigelse til at fritage biodiesel og andre biobrændstoffer for punktafgifter.

[1] EFT L 316 af 31.10.1992, s. 12; direktiv senest ændret ved direktiv 94/74/EF (EFT L 365 af 31.12.1994, s. 46).

For at indhente de nødvendige oplysninger til belysning af anmodningen stillede Kommissionen yderligere spørgsmål i brev af 16. maj og 8. august 2001, som de italienske myndigheder besvarede henholdsvis den 17. juli og 28. september 2001. Et møde blev afholdt den 15. oktober 2001 mellem repræsentanter for Kommissionen (GD COMP og TAXUD) og de italienske myndigheder. Endelig gav et brev fra de italienske myndigheder den 22. oktober 2001 Kommissionen mulighed for at afslutte behandlingen af anmodningen om en fritagelsesordning.

1.1. Baggrund

Italien har i perioden fra 1. juli 1998 til 30. juni 2001 eksperimenteret med anvendelse af biodiesel inden for rammerne af et forsøgsprojekt. Der blev etableret fritagelse for punktafgifter for en maksimummængde på 125 000 tons biodiesel om året. Betingelserne for anvendelsen er fastsat ved dekret [2]. Statsstøtten i den dispositive del er blevet behandlet i den beslutning, Kommissionen traf om ikke at gøre indsigelse [3].

[2] Tværministerielt dekret nr. 219 af 22. maj 1998, der er omfattet af informationsproceduren i Rådets direktiv 83/189/EF af 28. juli 1983 med ændringer.

[3] Sag N 457/97, beslutning SG (98) D/235 af 13.1.1998.

I løbet af det første år har ni virksomheder (heraf syv italienske) benyttet det kontingent biodiesel, der er omfattet af fritagelse for punktafgifter, og angivet 45 597 t biodiesel til overgang til frit forbrug, i løbet af det andet år otte virksomheder (syv italienske) med angivelse til overgang til frit forbrug af 69 880 t og ti virksomheder (heraf syv italienske) i det tredje år, hvor hele kontingentet blev angivet til overgang til frit forbrug.

Konklusionerne af det italienske forsøgsprojekt har bekræftet, at biodiesel opfylder et potentielt behov:

- som tilsætningsstof i dieselolie i mængder under 5%

- som brændstof iblandet dieselolie i en mængde på ca. 25%, navnlig til bilparker med køretøjer, der anvendes i bytrafik

- som brændsel til opvarmning, idet der anvendes ren 100% biodiesel som erstatning for fyringsolie.

Der vil også være muligt at iværksætte flere initiativer på forsøgsbasis med hensyn til anvendelsen af ren biodiesel som brændstof.

1.2. Anmodning om afgiftsmæssig undtagelse for biodiesel

Italien anmoder i den forbindelse om fritagelse for punktafgifter på biodiesel inden for rammerne af et treårigt program, som starter den 1. juli 2001. Denne foranstaltning indgår i en særlig politik med sigte på at overholde bestemmelserne i Kyoto-protokollen og fremme brugen af biodiesel i motorkøretøjer.

Ifølge artikel 21 i lov nr. 388 af 23. december 2000 skal bl.a. den vare, der benævnes "biodiesel", være fremstillet ved destillation af vegetabilske olier og deres derivater til anvendelse som motorbrændstof, brændsel, tilsætningsstof eller for at give motorbrændstof/brændsel større volumen. Fremstillingen af "biodiesel" eller blandingen med dieselolie eller andre mineralolier foregår på et afgiftsoplag. Der vil kunne ydes fritagelse for punktafgifter for et årligt kontingent på 300 000 t biodiesel. Det nuværende punktafgiftsniveau for dieselbrændstof er 739 064 ITL (381,7 EUR) pr.1 000 liter.

I brev af 22. oktober 2001 præciserer Italien, at man på dette stadium kun fastholder en anmodning om undtagelsesordning i overensstemmelse med procedure i artikel 8, stk. 4, i direktiv 92/81/EØF for biodiesel, der anvendes som additiv i dieselolie i mængder under 5% og som brændstof iblandet dieselolie i en mængde på ca. 25%, især til brug for bilparker med køretøjer, der anvendes i bytrafik. De italienske myndigheder fortsætter deres undersøgelse af, om der er mulighed for punktafgiftsfritagelse for ren biodiesel, der anvendes som brændstof. Kommissionen vil senere få tilsendt yderligere oplysninger.

De italienske myndigheder præciserer desuden, at en sammenligning af industriens omkostninger (herunder omkostninger til råstoffer) i forbindelse med biodiesel og dieselolie af fossil oprindelse viser, at den planlagte punktafgiftsfritagelse, der er tids- og mængdebegrænset, ikke på nuværende tidspunkt medfører overkompensation. Den differentierede punktafgift vil desuden blive beregnet hvert år for at sikre, at det ikke bliver højere end de meromkostninger, der er forbundet med fremstillingen af biodiesel i forhold til tilsvarende produkter af fossil oprindelse. Skulle en sådan overkompensation blive en realitet, vil de italienske myndigheder sørge for at tilpasse det nedsatte punktafgiftsbeløb ved fremsættelsen af det årlige forslag til finansloven.

Ren biodiesel til opvarmning er ikke pålagt punktafgifter i henhold til direktiv 92/81/EØF, da produktet ikke er et carbonhydrid.

1.3. Anmodning angående andre biobrændstoffer

I brev af 23. april 2001 overvejede Italien også at nedsætte punktafgifterne for i) bioethanol og ethyltertiobutylether (ETBE), der er derivater af landbrugsmæssig oprindelse og ii) tilsætningsstoffer og nye former, der er fremstillet af biomasse til blyfri benzin og dieselolie (undtagen biodiesel), da disse nedsættelser indgår i et forsøgsprojekt, dvs. i overensstemmelse med artikel 8, stk. 2, litra d), i direktiv 92/81/EØF, med det formål at fremme brugen af mere miljøvenlige energikilder.

I brev af 22. oktober 2001 meddeler de italienske myndigheder, at de suspenderer anvendelsen af disse foranstaltninger i afventning af færdiggørelsen af i) igangværende undersøgelser af de pågældende produkters indvirkning på miljøet og ii) den nødvendige lovgivning.

2. Kommissionens bedømmelse

Rådet kan i overensstemmelse med artikel 8, stk. 4, i direktiv 92/81/EØF enstemmigt på forslag af Kommissionen bemyndige en medlemsstat til at indføre yderligere fritagelser eller lempelser af punktafgifterne, hvis særlige politiske hensyn taler herfor.

De italienske myndigheder har meddelt Kommissionen, at de har indgivet anmodning om en undtagelsesordning for at anvende fritagelse for punktafgifter for biodiesel og andre biobrændstoffer i overensstemmelse med artikel 8, stk. 4, i direktiv 92/81/EØF [4]. I Italiens brev af 22. oktober 2001 anføres det, at anmodningerne er begrænset til biodiesel, der anvendes som tilsætningsstof i dieselolie i mængder under 5% og som brændstof iblandet dieselolie i en mængde på ca. 25%, navnlig til brug for bilparker med køretøjer, der anvendes i bytrafik.

[4] EFT L 316 af 31.10.1992, s. 12; direktiv senest ændret ved direktiv 94/74/EF (EFT L 365 af 31.12.1994, s. 46).

De øvrige medlemsstater er blevet underrettet om de italienske myndigheders anmodning i overensstemmelse med direktiv 92/81/EØF.

Behandlingen af de i medfør af artikel 8, stk. 4, i direktiv 92/81/EØF forelagte anmodninger om undtagelsesordning skal tage udgangspunkt i en overordnet analyse af, om de pågældende bestemmelser er i overensstemmelse med Fællesskabets politik.

For det første er medlemsstaterne siden 1985 blevet opfordret til at anvende vedvarende energikilder, navnlig biobrændstoffer. I Rådets direktiv 85/536/EØF af 5. december 1985 om råoliebesparelse ved anvendelse af erstatningsbrændstofkomponenter i benzin [5] understreges det, at biobrændstoffer kan medvirke til at nedbringe medlemsstaternes afhængighed af olieimport, og det tillader, at der iblandes benzin op til 5% ethanol og ethanolbenzin op til 15% ethanol. Endvidere er der med Rådets beslutning nr. 93/500/EØF [6] og 98/352/EF [7] og Europa-Parlamentets og Rådets beslutning nr. 646/2000/EF [8] vedtaget et program (Altener-programmet) til fremme af vedvarende energikilder i Fællesskabet med henblik på at biobrændstoffer skulle have en markedsandel på 5% af motorkøretøjers samlede forbrug i 2005. Endvidere anbefaler hvidbogen fra 1997 om vedvarende energikilder [9] at opstille en målsætning om produktion af 18 mio. t flydende biobrændstoffer i 2010 inden for rammerne af en overordnet målsætning om at fordoble den vedvarende energis andel i energiforbruget i 2010. I Kommissionens grønbog om energiforsyningssikkerhed" [10] lægges der også vægt på nødvendigheden af at anvende afgiftsmæssige incitamenter for at opfylde denne målsætning ved at reducere forskellen i produktionsprisen mellem biobrændsler og konkurrerende produkter. Endelig har Kommissionen den 7. november 2001 [11] vedtaget en handlingsplan og to direktivforslag med henblik på at tilskynde til anvendelse af erstatningsbrændstoffer i transportsektoren, i første omgang med lovbestemmelser og afgiftsmæssige foranstaltninger for at fremme anvendelsen af biobrændstoffer.

[5] Rådets direktiv 85/536/EØF af 5. december 1985, EFT L 334 af 12.12.1985, s. 20; direktiv senest ændret ved direktiv 87/441/EØF af 29.7.1987, EFT L 238 af 21.8.1987 ; s. 40.

[6] EFT L 235 af 18.9.1993, s. 41.

[7] EFT L 159 af 3.6.1998, s. 53.

[8] EFT L 79 af 25.10.2000, s. 1

[9] KOM(97) 599 endelig af 26.11.1997.

[10] KOM(2000) 769 endelig af 29.11.2000.

[11] KOM(2001) 547 endelig af 7.11.2001.

De italienske myndigheders anmodning om undtagelser indgår således i Fællesskabets bestræbelser på at fremme anvendelsen af biobrændstoffer, bl.a. med henblik på at sikre miljøbeskyttelsen og garantere energiforsyningssikkerheden.

For det andet bemærker Kommissionen, at de afgiftsnedsættelser, som Italien har planlagt, står i forhold til biobrændstof andel i det endelige produkt, og at de faktisk anvendte punktafgiftssatser vil stadig være højere end Fællesskabets gældende mindstesats:

>TABELPOSITION>

For det tredje forpligter de italienske myndigheder sig til, at afgiftsnedsættelsen bliver beregnet hvert år for at sikre, at dette beløb ikke er højere end de meromkostninger, der er forbundet med fremstillingen af biodiesel i forhold til tilsvarende produkter af fossil oprindelse.

For det fjerde er foranstaltningen tidsbegrænset. Afgiftsnedsættelserne påtænkes inden for rammerne af et program af tre års varighed.

For det femte vil Kommissionen, hvad angår reglerne for statsstøtte, vedtage en beslutning om bestemmelsernes forenelighed, så snart Rådet har imødekommet den italienske anmodning.

3. Beslutning

Kommissionen foreslår, at Rådet træffer beslutning i overensstemmelse med artikel 8, stk. 4, i Rådets direktiv 92/81/EØF om, at Italien bemyndiges til at anvende en differentieret punktafgiftssats indtil 30. juni 2004 på blandinger, der anvendes som brændstof, og som indeholder 5% eller 25% biodiesel.

De afgiftsnedsættelser, der indføres af de italienske myndigheder, kan ikke være højere end det afgiftsbeløb, der er skyldigt for biobrændstofmængden i de produkter, der er omfattet af nævnte nedsættelse.

Afgiftsnedsættelserne afstemmes i forhold til kursudviklingen for råvarer, således at nævnte nedsættelser ikke medfører en overkompensation for de meromkostninger, der er forbundet med fremstillingen af biobrændstoffer.

De punktafgiftssatser, der gælder for nedennævnte blandinger, skal overholde de bestemmelser, der er fastsat ved Rådets direktiv 92/82/EØF af 19. oktober 1992 om indbyrdes tilnærmelse af punktafgiftssatserne for mineralolier [12], særlig de minimumssatser, der er omhandlet i artikel 5.

[12] EFT L 316 af 31.10.1992, s. 19; direktiv senest ændret ved direktiv 94/74/EF (EFT L 365 af 31.12.1994, s. 46).

Forslag til RÅDETS BESLUTNING om bemyndigelse af Italien til at anvende en differentieret punktafgiftssats for brændstoffer med indhold af biodiesel i overensstemmelse med proceduren i artikel 8, stk. 4, i direktiv 92/81/EØF

(kun den italienske udgave er autentisk)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/81/EØF af 19. oktober 1992 om harmoniseringen af afgiftsstrukturen for mineralolier [13], særlig artikel 8, stk. 4,

[13] EFT L 316 af 31.10.1992, s. 12; direktiv senest ændret ved direktiv 94/74/EF (EFT L 365 af 31.12.1994, s. 46).

under henvisning til forslag fra Kommissionen, og

ud fra følgende betragtninger:

(1) Italien har i perioden fra 1. juli 1998 til 30. juni 2001 eksperimenteret med anvendelse af biodiesel inden for rammerne af et forsøgsprojekt. Der blev givet tilladelse til fritagelse for punktafgifter for en maksimummængde på 125 000 tons biodiesel om året. Ved brev af 23. april 2001 gav de italienske myndigheder Kommissionen meddelelse om deres anmodning om en undtagelsesordning for at fritage biodiesel og andre biobrændstoffer for punktafgifter i henhold til artikel 8, stk. 4, i direktiv 92/81/EØF for en periode på tre år fra 1. juli 2001 til 30. juni 2004. For at indhente de nødvendige oplysninger til belysning af anmodningen stillede Kommissionen yderligere spørgsmål i brev af 16. maj og 8. august 2001, som de italienske myndigheder besvarede henholdsvis den 17. juli og 28. september 2001. Et møde blev afholdt mellem repræsentanter for Kommissionen og de italienske myndigheder den 15. oktober 2001. Endelig gav et brev fra de italienske myndigheder den 22. oktober 2001 Kommissionen mulighed for at afslutte behandlingen af anmodningen om en undtagelsesordning. I afventning af at Rådet giver tilladelse til den undtagelse, der er anmodet om, har Italien suspenderet anvendelsen af bestemmelsen om nedsættelse af afgiften.

(2) Italien har anmodet om bemyndigelse til at anvende en differentieret punktafgiftssats for biodiesel, der anvendes som tilsætningsstof i dieselolie i mængder under 5% og som brændstof iblandet dieselolie i en mængde på ca. 25%, navnlig for bilparker med køretøjer, der anvendes i bytrafik. I sidstnævnte tilfælde bør det af hensyn til den høje procentdel af blandingen kontrolleres, om motoren passer til brændstoffet for at undgå alt for omfattende udslip af forurenende stoffer.

(3) De øvrige medlemsstater er blevet informeret om anmodningen.

(4) Der er siden 1985 blevet opfordret til anvendelse af vedvarende energi, herunder navnlig biobrændstoffer. I Rådets direktiv 85/536/EØF af 5. december 1985 om råoliebesparelse ved anvendelse af erstatningsbrændstofkomponenter i benzin [14] understreges det, at biobrændstofferne kan medvirke til at mindske medlemsstaternes afhængighed af olieimport, og det tillader, at der iblandes benzin op til 5% ethanol og ethanolbenzin op til 15% ethanol. Endvidere er der med Rådets beslutning 93/500/EØF [15] og 98/352/EF [16] og Europa-Parlamentets og Rådets beslutning nr. 646/2000/EF [17] vedtaget et program, Altener-programmet, til fremme af vedvarende energikilder i Fællesskabet med henblik på at biobrændstofferne skulle have en markedsandel på 5% af motorkøretøjernes samlede forbrug i 2005. Endvidere anbefaler hvidbogen fra 1997 om vedvarende energikilder [18] at opstille en målsætning om produktion af 18 mio. t flydende biobrændstoffer i 2010 inden for rammerne af en overordnet målsætning om at fordoble den vedvarende energis andel i energiforbruget i 2010. I Kommissionens grønbog om energiforsyningssikkerhed [19] understreges endvidere nødvendigheden af at anvende afgiftsmæssige incitamenter for at opfylde denne målsætning ved at reducere forskellen i produktionsprisen mellem biobrændsler og konkurrerende produkter. Endelig har Kommissionen den 7. november 2001 [20] vedtaget en handlingsplan og to direktivforslag med henblik på at tilskynde til anvendelse af erstatningsbrændstoffer i transportsektoren, i første omgang med lovbestemmelser og afgiftsmæssige foranstaltninger for at fremme anvendelsen af biobrændstoffer.

[14] Rådets direktiv 85/536/EØF af 5. december 1985, EFT L 334 af 12.12.1985, s. 20; direktiv senest ændret ved direktiv 87/441/EØF af 29.7.1987, EFT L 238 af 21.8.1987 ; s. 40.

[15] EFT L 235 af 18.9.1993, s. 41.

[16] EFT L 159 af 3.6.1998, s. 53.

[17] EFT L 79 af 25.10.2000, s. 1.

[18] KOM(97) 599 endelig af 26.11.1997.

[19] KOM(2000) 769 endelig af 29.11.2000.

[20] KOM(2001) 547 endelig af 7.11.2001.

(5) De italienske myndigheders anmodning om undtagelser indgår således i Fællesskabets bestræbelser på at fremme anvendelsen af biobrændstoffer, bl.a. med henblik på at sikre miljøbeskyttelsen og garantere energiforsyningssikkerheden.

(6) De punktafgiftsnedsættelser, der påtænkes gennemført i Italien, står i forhold til biobrændstofs andel i det endelige produkt. De faktisk anvendte punktafgiftssatser vil stadig være højere end Fællesskabets gældende mindstesats i overensstemmelse med Rådets direktiv 92/82/EØF af 19. oktober 1992 om indbyrdes tilnærmelse af punktafgiftssatserne for mineralolier [21]:

[21] EFT L 316 af 31.10.1992, s. 19; direktiv senest ændret ved direktiv 94/74/EF.

>TABELPOSITION>

(7) Det italienske program strækker sig over en periode, der er begrænset til tre år. Der vil kunne anvendes differentieret punktafgiftssats for et årligt kontingent på 300 000 tons biodiesel.

(8) Kommissionen gennemgår med mellemrum nedsættelser og fritagelser med henblik på at sikre, at de ikke virker konkurrenceforvridende, at de ikke hæmmer det indre marked, og at de fortsat er forenelige med Fællesskabets miljø-, energi- og transportpolitik -

VEDTAGET FØLGENDE BESLUTNING:

Artikel 1

1. Italien er indtil den 30. juni 2004 bemyndiget til at anvende en differentieret punktafgiftssats på brændstofblandinger, som indeholder 5% eller 25% biodiesel.

2. Punktafgiftsnedsættelserne kan ikke være højere end det punktafgiftsbeløb, der er skyldigt for biobrændstofmængden i de produkter, der er omfattet af nævnte nedsættelse.

3. Punktafgiftsnedsættelserne for de i stk. 1 nævnte blandinger skal overholde bestemmelserne i direktiv 92/82/EØF, navnlig minimumssatserne i artikel 5 i nævnte direktiv.

Artikel 2

Punktafgiftsnedsættelserne tilpasses hvert år i forhold til kurserne på råvarer, således at de ikke medfører en overkompensation for de meromkostninger, der er forbundet med fremstillingen af biobrændstoffer.

Artikel 3

Denne beslutning udløber den 30. juni 2004.

Artikel 4

Denne beslutning er rettet til Den Italienske Republik.

Udfærdiget i Bruxelles, den

På Rådets vegne

Formand